Diari Oficial de la Generalitat Valenciana


Sumari del DOGV 6052, del 08-07-2009 (2009/7701)

Informació pública de l'aprovació del projecte de millora de les infraestructures d'aigua potable i sanejament de la zona industrial de Rabassa.
------------------------------------------------------------------------------------------------------------------------------------------------

### Dades del document

Número de DOGV
:   6052

Data del DOGV
:   08-07-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/7701


Data del document
:   11-06-2009

Organisme emissor
:   Ajuntament d'Alacant

Tipus de document
:   Informació Pública

Descriptors 

:   * Alacant
    * pla d'urbanisme
    * administració local

Informació pública de l'aprovació del projecte de millora de les infraestructures d'aigua potable i sanejament de la zona industrial de Rabassa. [2009/7701]  
La Junta de Govern Local, en sessió celebrada el dia 18 de maig de 2009, va adoptar entre altres, el següent acord:  
«Projecte de millora de les infraestructures d'aigua potable i sanejament de la zona industrial de Rabassa: aprovació.  
Es dóna compte de l'expedient tramitat en relació amb l'epígraf que precedix, els antecedents i raonaments del qual figuren, resumits, a continuació.  
Atenent una sol·licitud municipal, Aguas Municipalizadas de Alicante ha presentat el projecte de millora de les infraestructures d'aigua potable i sanejament de la zona industrial de Rabassa, per a la seua execució de forma conjunta amb el projecte d'enllumenat públic i millora de la urbanització de la zona industrial de Rabassa, que va ser aprovat per la Junta de Govern Local, en la sessió celebrada el dia 9 de març de 2009.  
Segons es detalla en l'informe emés per l'Oficina de Projectes Públics, de data 17 de març de 2009:  
"Es projecten obres de millora i ampliació de la xarxa d'aigua potable als carrers de Xàtiva, Bolulla, Marià Benlliure, Van Dyck, Valdés Leal i Pintor Rosales, amb una longitud total de canonades de fosa d'1.381 m dels diàmetres nominals 100 i 150 mm.  
Es projecten obres de reposició, millora i ampliació de la xarxa de sanejament en els carrers de Xàtiva, Bolulla, Marià Benlliure, Rubens i Valdés Leal, amb una longitud total de canonades de 998 m, dels diàmetres nominals 315, 400, 600 i 800 mm. Es preveu l'ocupació de tubs de PVC, gres i formigó armat."  
El pressupost d'execució per contracta de les obres ascendix a la quantitat de 966.209,60 euros.  
En l'informe que s'acaba de citar, també s'assenyala que: "el projecte presentat és compatible amb el projecte municipal d'enllumenat públic i millora de la urbanització de la zona industrial de Rabassa i que l'execució de totes les obres projectades redundarà en una millora substancial de la urbanització de la dita zona." Per tot això, es proposa la seua aprovació. I, a fi de "minimitzar les afeccions que l'execució de les obres d'ambdós projectes puguen produir en les activitats industrials i comercials existents..., es proposa que ambdós obres s'executen simultàniament i en un sol contracte, per a la qual cosa, prèvia la seua aprovació i corresponent finançament, haurien d'agrupar-se a l'efecte de licitació conjunta."  
D'altra banda, en compliment del tràmit de supervisió prèvia a l'aprovació municipal, a què es referix l'article 109 de la Llei 30/2007, de 30 d'octubre, de Contractes del Sector Públic, el cap de l'Oficina de Supervisió de Projectes, amb data 2 de març de 2009, ha informat que el projecte "reunix els requisits mínims exigits per la Llei de Contractes del Sector Públic i pel Reglament General de la Llei de Contractes de les Administracions Públiques, per a la seua contractació."   
És procedent, en conseqüència, aprovar el projecte, segons establix l'article 152 de la Llei 16/2005, de 30 de desembre, de la Generalitat, Urbanística Valenciana, i és competent per a això la Junta de Govern Local, de conformitat amb el que disposa l'article 127.1, apartat d), de la Llei 7/1985, de 2 d'abril, Reguladora de les Bases del Règim Local, segons la redacció que en fa la Llei 57/2003, de 16 de desembre, de Mesures per a la Modernització del Govern Local; és innecessària l'exposició pública, de conformitat amb l'article 155, apartat 6, de la Llei Urbanística Valenciana.  
Com a conseqüència del que s'ha exposat, la Junta de Govern Local adopta els acords següents:   
Primer. Aprovar el projecte de millora de les infraestructures d'aigua potable i sanejament de la zona industrial de Rabassa, presentat per Aguas Municipalizadas de Alicante.  
Segon. Les obres compreses en el projecte, que seran realitzades per compte d'Aguas Municipalizadas de Alicante, hauran d'executar-se de manera coordinada amb les previstes en el projecte d'enllumenat públic i millora de la urbanització de la zona industrial de Rabassa, aprovat el dia 9 de març de 2009.  
Tercer. Notificar les resolucions precedents a Aguas Municipalizadas de Alicante, al Departament de Contractació i Patrimoni i a l'Oficina de Projectes Públics.   
Quart. Inserir un edicte amb el contingut de l'acord d'aprovació en el Butlletí Oficial de la Província i en el Diari Oficial de la Comunitat Valenciana.»   
Es publica perquè en prengueu coneixement, segons el que disposa l'article 152 de la Llei 16/2005, de 30 de desembre, de la Generalitat, Urbanística Valenciana, i s'avisa que contra l'acte esmentat, que posa fi a la via administrativa, i davant de l'òrgan que el va dictar, es pot interposar, per escrit dirigit a l'Ajuntament, en el termini d'un mes i amb caràcter potestatiu, el recurs de reposició, previ al contenciós administratiu, o este directament, davant del Jutjat Contenciós Administratiu d'Alacant, en el termini de dos mesos, comptats ambdós terminis a partir de l'endemà de la publicació d'este edicte en el Butlletí Oficial de la Província.  
Alacant, 11 de juny de 2009.- El vicesecretari: Germàn Pascual Ruiz-Valdepeñas. L'alcaldessa: Sonia Castedo Ramos.